Забава

“Чароўны куфэрак бабулі – загадулі”

                                               Выхавальнік: Ушакова Л.С.
Забава для дзяцей

Чароўны куфарак  бабулі – загадулі
Праграмныя задачы: працягваць фарміраваць у дзяцей уменні эмацыянальна ўспрымаць змест казак, пазнаваць іх па ілюстрацыях, урыўках, пераказваць нескладаныя казкі, сумесна з дарослым абыгрываць казку, прымаць гульнявы вобраз і адлюстроўваць яго  ў адпаведных рухах; развіваць пазнавальную актыўнасць, звязнае маўленне, уяўленне, памяць; актывізаваць слоўнікавы запас дзяцей; выхоўваць цікавасць да казак як літаратурнага жанру, добразычлівасць, жаданне прыйсці на дапамогу.

Матэрыял і абсталяванее: макет хаткі, акуляры, хустка, клубок, куфэрак, “залатое яйка”, “чароўная” палачка, ілюстрацыі да казак “Каза – манюка”, “Былінка і Верабей”, “Пчала і Муха”, “Коцік, Пеўнік і Лісіца”, “Зайкава хатка”, “Курачка Раба”, мальберт, разрэзаная картка з выявай хаткі, касцюмы персанажаў казкі “Муха-пяюха”, аўдыязапісы: беларуская народная творчасць, чароўная музыка, гудок паравоза, музычны цэнтр.
Папярэдняя работа: знаёмства дзяцей з беларускімі народнымі  казкамі  “Каза – манюка”, “Былінка і Верабей”, “Пчала і Муха”, “Коцік, Пеўнік і Лісіца”, “Зайкава хатка”, “Курачка Раба”; разглядванне ілюстрацый да іх. Арганізацыя  тэатралізаванай дзейнасці па казцы “Муха – пяюха”.
Ход мерапрыемства
Музычная зала ўпрыгожана ілюстрацыямі да беларускіх народных казак. Гучыць беларуская народная музыка, а ў залу ўваходзяць дзеці.
Выхавальнік: Дзеці, вы любіце хадзіць у госці? (Так!) Сёння я запрашаю вас у госці да казак, але спачатку хачу даведацца, ці добра вы іх ведаеце.

Гульня “Адгадай казку”
Выхавальнік дашкольнай адукацыі чытае па чарзе ўрыўкі з казак  “Каза – манюка”, “Былінка і Верабей”, “Пчала і Муха”, “Коцік, Пеўнік і Лісіца”, дзецям  трэба іх пазнаць, назваць і паказаць ілюстрацыю да іх.

Выхавальнік: Малайцы! Добра ведаеце казкі. Цяпер мы з вамі можам адпраўляцца ў дарогу.

Чуецца гудок паравоза, дзеці становяцца адзін за адным – “садзяцца ў цягнік”. Выхавальнік дашкольнай адукацыі вядзе дзяцей за сабой  па крузе, “змейкай”, потом усе падыходзяць да макета хаткі.

Выхавальнік: Глядзіце, хатка. (Стукае ў дзверы.) Ніхто не адчыняе…Я пайду паклічу, а вы пачакайце  ды пазваніце ў званочак. Можа, гаспадары адгукнуцца.
Дзеці звоняць, гучыць чароўная музыка, выхавальнік дашкольнай адукацыі  заходзіць за “хатку”, надзявае хустку, акуляры і выходзіць да дзяцей у вобразе бабулі.

Бабуля – загадуля: Чую, чую. Добрый дзень, мае даражэнькія! Як я рада ўсіх вас бачыць! Мяне завуць Бабуля – загадуля! (Паказвае куфэрак.) У мяне ёсць чароўны куфэрак. Паглядзім, што там ў ім ляжыць. (Дастае з куфэрка “залатое яйка”.)
Яйка дзед не змог разбіць,
І бабка не змагла.

Толькі мышка - невялічка

Ім дапамагла.

Як называецца гэта казка? (“Курачка Раба”) Малыйцы, так! Зараз пагуляем.

Гульня “Адгадай”
Бабуля – загадуля бярэ ілюстрацыі да казкі “Курачка Раба” і некалькі ілюстрацый да іншых казак. Паказвае іх па адной і прапануе папляскаць у далоні, калі гэта ілюстрацыя да казкі “Курачка Раба”, патупаць нагамі, калі ілюстрацыя да іншай казкі.

Бабуля – загадуля: Паглядзім, што яшчэ есць у чароўным куфэрку. (Бабуля-загадуля дастае клубок). Гэта  клубок, ен падкажа нам дарогу да другой казкі. 

Вакол нас і там і тут
Казкі розныя жывуць.

Адгадайце без падказкі,

Хто героі гэтай казкі?
Бабуля – загадуля коціць клубок да мальберта з ілюстрацыямі да казкі “Зайкава хатка”. Дзеці разглядваюць іх і адказваюць: гэта казка “Зайкава хатка”.
Бабуля – загадуля: Так, малайцы! Але гэта ілюстрацыя, на жаль, пераблытана. Давайце раскладзём іх па парадку і раскажам казку. (Дзеці выконваюць заданне) Зараз узгадаем песеньку Пеўніка. 

Дзеці разам з Бабуляй – загадуляй прагаварваюць:
Я – пятух – чапатвух,

Я – пявун- лапатун,

На кароткіх нагах,

На высокіх пятах.

Нясу касу на плячы,

Хачу Ліску засячы.

Бабуля – загадуля: Назавіце персанажаў казкі “Зайкіна хатка”. (Адказы дзяцей). Як вы думаеце, яны дружныя? Чаму вы так лічыце? (Адказы дзяцей). А вы дружныя? (Так!) Давайце памірым Лісічку і Зайчыка, пабудуем хатку для Лісічкі, каб яна больш не выганяла Зайчыка. 
Дзеці складаюць разрэзаную картку з выявай хаткі.

Бабуля – загадуля: Якая прыгожая хатка атрымалася!Лісічка і Зайчык вельмі рады і запрашаюць вас на танец!

Танец сяброў
(па выбары педагагічнага работніка)

Бабуля – загадуля: У казках здзяйсняюцца шмат цудаў. Зараз я ўзмахну чароўнай палачкай і ператвару вас у казачных герояў! Разам мы пакажам нашым гасцям казку. Згодны? (Так!)
Дзеці пераапранаюцца і становяцца за заслон.

Бабуля – загадуля: Заслона адчыняецца,
                                   Казка пачынаецца…

Драматызацыя беларускай

народнай казкі “Муха – пяюха”

Бабуля – загадуля: Казкі ў мяне закончыліся. 

З казкамі ніколі не разлучайцеся.
Праз гады і дні да казак вы вяртайцеся.

Няхай за днямі дні бягуць
І цуды ў казках вам нясуць!

Бабуля – загадуля: Заплюшчвайце вочкі, зараз я дакранулася да кожнага з вас, і абудзецца цуд - вы зноў у дзяцячым садзе!

Гучыць чароўная музыка, дзеці заплюшчваюць вочы, бабуля- загадуля дакранаецца да кожнага, потым здымае хустку і акуляры. Дзеці расплюшчваюць вочы.

Выхавальнік: Мае даражэнькія, вы тут, а я вас згубіла! Па казках хадзіла, хадзіла, ды так вас і не знайшла… А вы каго сустрэлі? У якіх казках пабывалі? Спадабалася вам падарожжа? (Адказы дзяцей)
Казкі любяць ўсе на свеце –

І дарослыя, і дзеці.

Вучаць нас яны дружыць,

Жыць у згодзе, не тужыць!
Гучыць беларуская народная музыка, усе пакідаюць залу.

